"4.5 Go kwala puo Puo ke karolo e e botlhokwa ya go fatlhosa. Mo mabakeng a mantsi motho o neelana ka puo mo dikopanong kgotsa mo meletlong. Puo ya go bua le setšhaba e farologana le ya go bua le setlhotšhwana sa batho. Fa o kwala Puo, tlhokomela dintlha tse di latelang: • Gakologelwa gore puo e na le matseno, mmele le bokhutlo. • Tshimologo e e botlhale e e maatla e e ka ngokang theetso. Se e ka nna motlae kgotsa nopolo nngwe e e ka ngokang kakanyo. • Setlhogo sa puo se neelwe. • Ditumediso go bareetsi. • Maikalelo a kopano. • Mofuta wa kopano e o yang go bua kwa go yona. • Dintlha di se ke tsa phatlhalala. • Dipolelo tse dikhutshwane ka dikakanyo tse di bonolo. • Rulaganya le go golaganya dintlha tsa gago sentle gore puo e elele. • Tiriso ya dikao tse di tlwaelegileng. • Palo ya mafoko a yona e nne 180-200 diteng fela. • Tiriso ya puo e senole kgolo, go se nne le ditlhapa le tshotlo. • Bokhutlo e nne jo bo maleba ka se se solofetsweng. • Go lebogela bareetsi theetso kwa bokhutlong jwa puo le go leboga ba ba go laleditseng. KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 21 | SETSWANA"